Βέρα στο δεξί

**Βέρα στο δεξί** είναι τίτλος ελληνικής καθημερινής δραματικής τηλεοπτικής σειράς, παραγωγής 2004-2007, που δημιουργήθηκε από την Έλενα Ακρίτα και τον Γιώργο Κυρίτση και προβλήθηκε από το τηλεοπτικό σταθμό Mega Channel.

Τη σκηνοθεσία της σειράς επιμελήθηκαν ο Γιάννης Βασιλειάδης, ο Κώστας Κωστόπουλος, η Ευγενία Οικονόμου, ο Σπύρος Μιχαλόπουλος και ο Γιώργος Σιούγας. Το πρώτο επεισόδιο της σειράς προβλήθηκε από το Mega την Κυριακή 19 Σεπτεμβρίου του 2004. Η προβολή της σειράς γινόταν σε καθημερινή βάση στις 19:00 από το ίδιο κανάλι. Η σειρά κέρδισε την προτίμηση των τηλεθεατών, ξεπερνώντας σε τηλεθέαση (καθημερινά πάνω από το 30%) την θρυλική *[[Η Λάμψη (τηλεοπτική σειρά)|Λάμψη]]* του Νίκου Φώσκολου στον ΑΝΤ1, σε ποσοστά τηλεθέασης. Η προβολή της σειράς γινόταν επίσης στην Κύπρο, την Ευρώπη, τις ΗΠΑ, τον Καναδά και την Αυστραλία. Τους δύο βασικούς χαρακτήρες της σειράς υποδύονται η Κάτια Δανδουλάκη και ο Κώστας Καζάκος, ενώ το υπόλοιπο πρωταγωνιστικό καστ συμπληρώνουν οι Μαριάννα Τουμασάτου, Ελισάβετ Μουτάφη, Υρώ Λούπη, Αλέξανδρος Σταύρου, Δάνης Κατρανίδης και Κωνσταντίνος Κωνσταντόπουλος. Κατά τα διάρκεια της σειράς, διάφοροι νέοι χαρακτήρες προστέθηκαν σε αυτήν, με τους παραπάνω όμως να έχουν μόνιμη θέση στο καστ αυτής.

Η **Βέρα στο δεξί** ολοκληρώθηκε μετά από τρεις κύκλους και συνολικά 623 επεισόδια την Κυριακή 1η Ιουλίου του 2007.

## Επισκόπηση σειράς

## Διανομή

**Σημειώσεις**:
Οι χαρακτήρες σε σειρά σύμφωνα με την πρώτη εμφάνιση τους.

## Υπόθεση

### 1ος κύκλος (2004-2005)
Στον πρώτο κύκλο της σειράς (2004-2005), παρακολουθούμε την ιστορία τεσσάρων γυναικών που είναι δεμένες με ένα φοβερό μυστικό. Πριν 15 χρόνια, ενας άντρας (ο Άγγελος) είχε μπει στο σπίτι που τα κορίτσια έκαναν διακοπές στη λευκάδα και στην προσπάθειά του να βιάσει τη Ρεγγίνα, η Έλσα τον πυροβολεί και τον θάβουν στον κήπο. Η Κλαίρη είναι εκδότρια βιβλίων και μαζί της είναι η Ρεγγίνα, η ανιψιά της, που είναι δικηγόρος μαζί με τις φιλενάδες της, την Έλσα μια τραγουδίστρια και την Δώρα, μια νοικοκυρά που θυσίασε την καριέρα της για την καριέρα του άνδρα της. Αρχικά βλέπουμε τις προετοιμασίες του γάμου της Έλσας με τον Στέφανο, γιο του περίφημου επιχειρηματία Διαμαντή Αμιρά. Ο Αμιράς προσπαθεί να πείσει τον Στέφανο να μην παντρευτεί την Έλσα, γιατί την θεωρεί καταστροφή του, όμως ο Στέφανος είναι αμετάπειστος. Ο Αμιράς βάζει τότε σε εφαρμογή ένα σχέδιο για να καταστρέψει τον γάμο τους, με τη βοήθεια του έμπιστου μπράβου του Στράτου. Έτσι, μετά από μια σειρά γεγονότων, η Έλσα θα βρεθεί στη φυλακή, όπου ο Στράτος έχει τοποθετήσει τη Ράνια για συγκρατούμενή της ώστε να την ελέγχει. Αφού αποτύχει να τη σκοτώσει, η Έλσα θα γεννήσει το μωρό του Στέφανου, το οποίο θα της πουν ότι γεννήθηκε νεκρό. Το μωρό, επειδή γεννήθηκε πρόωρα, μπήκε σε θερμοκοιτίδα, υπό την προστασία μιας γυναίκας. Στη συνέχεια ο Στράτος το δίνει στο Διαμαντή Αμιρά, με σκοπό να τον κάνει σωστό διάδοχό του στις επιχειρήσεις, αλλά αποκαλύπτεται οτι του είχε δώσει ενα άλλο παιδί, και του εμφανίζει τον αληθινό εγγονό του αφού έχει βαφτίσει το παιδί Διαμαντή. Για να προσέχει το παιδί προσλαμβάνει μια γυναίκα, η οποία του εμφανίζεται "τυχαία", και δεν είναι άλλη απο την πρόσφατα αποφυλακισμένη Ράνια, την οποία μελλοντικά παντρεύεται. Σε μια εξέγερση που δημιουργείται στις φυλακές με σκοπό τη δολοφονία της Έλσας, εκείνη δραπετεύει και στη θέση της καίγεται ζωντανή κάποια άλλη, η οποία, λίγο πριν τους ξεφύγει η Έλσα, φόρεσε τη βέρα της, λέγοντας ότι εκεί που θα πάει δεν θα τη χρειαστεί.

Στην αρχή προσπαθεί να έρθει σε επαφή με τις φίλες της, αλλά βλέποντάς τες μαζί με τον Αμιρά και την Ράνια, η Έλσα νιώθοντας προδομένη από όλους, είναι μόνη μέσα στη βροχή. Το πρωί την βρίσκει ο Οδυσσέας να κοιμάται στην παραλία, έχοντας αρρωστήσει. Αυτός θα την βοηθήσει πολύ στη συνέχεια. Οι υπόλοιποι την θεωρούν νεκρή. Στη συνέχεια, βρίσκοντας την κατάλληλη ευκαιρία, απάγει το μωρό της. Έτσι αναγκάζει τον Αμιρά να συμβιβαστεί μαζί της, απαλάσεται απο τις κατηγορίες και επιστρέφει στη ζωή της με το Στέφανο.

Στο μεταξύ ο Στράτος, αποφασισμένος να εκδικηθεί την δολοφονία του αδερφού του Άγγελου πριν πολλά χρόνια από τις τρεις φίλες, γνωρίζεται με την Ρεγγίνα και την Δώρα ξεχωριστά, κάνοντας τις να τον ερωτευτούν. Όμως, ο ίδιος έρχεται αντιμέτωπος με κάτι που δεν είχε προβλέψει: Ερωτεύεται τη Δώρα και σταδιακά χάνει την μανία του να την εκδικηθεί. Όσον αφορά όμως την Ρεγγίνα, της κάνει πρόταση γάμου και την παρατάει στα σκαλιά της εκκλησίας. Εκείνη μαθαίνει τις προθέσεις του και την σχέση του με την Δώρα και δεν ξέρει τι να κάνει. Όταν η Δώρα μαθαίνει τη σχέση που είχαν, αρχίζει να μισεί την Ρεγγίνα και οι σχέσεις των γυναικών δοκιμάζονται, ωστόσο αποφασίζει να συγχωρέσει το Στράτο και είναι πάλι μαζί. 

Στο τέλος του πρώτου κύκλου ο Στράτος πηγαίνει στην Αμερική, όπου ανακαλύπτει ότι ο Άγγελος ήταν τελικά ζωντανός όλα αυτά τα χρόνια και, συνεπώς, δεν δολοφονήθηκε, η μητέρα του μικρού Διαμαντή εμφανίζεται και η Ρεγγίνα ανακαλύπτει πως είναι έγκυος απο τον Στράτο.

### 2ος κύκλος (2005-2006)
Στον δεύτερο κύκλο της σειράς (2005-2006), σημαντικό πρόσωπο για τις μετέπειτα εξελίξεις είναι ο Άγγελος, αδελφός του Στράτου, που επιστρέφει για να καταστρέψει τον Αμιρά και την Κλαίρη. Ο Στράτος δεν μπορεί να πιστέψει πως ο Άγγελος ήταν ζωντανός και δεν είχε εμφανιστεί ποτέ. Ο Άγγελος ζητάει από τον Στράτο να συνεργαστούν με σκοπό να διαλύσουν τον Αμιρά, γιατί αυτός φταίει που αναγκάστηκε να φύγει όμως ο Στράτος νιώθοντας προδομένος και επιπλέον επειδή ο Αμιράς είναι πατέρας του, δεν δέχεται. Η ιστορία είναι οτι ο Άγγελος και ο Αμιράς ήταν συναίτεροι και ο Αμιράς αποφάσισε να απαλαχθεί απο τον Άγγελο στήνοντας ένα ναυάγιο. Όταν ο Άγγελος γλίτωσε απο αυτό και έμαθε την αλήθεια απο τον μηχανικό του πλοίου ο Αμιράς έβαλε να δολοφονήσουν τον Άγγελο στη Λευκάδα. Εκείνος γλίτωσε πάλι, σκότωσε το δολοφόνο και σκηνοθέτησε τη δολοφονία του απο τα κορίτσια, θάβοντας τον δολοφόνο στη θέση του.

Ο κύκλος ξεκινάει με την εμφάνιση της μητέρας του μικρού Διαμαντή, η οποία θέλει να διεκδικήσει το παιδί. 'Ολοι κατηγορούν τον Στράτο για αυτό αλλά αποκαλύπτεται οτι το έχει κάνει η Ράνια. Στο μεταξύ ο Άγγελος εμφανίζεται στην Ρεγγίνα και της λέει ότι την αγαπάει ακόμα, όμως αυτή τον διώχνει για τα καλά. Από την άλλη, η Δώρα είναι ευτυχισμένη, γιατί τα ξαναβρήκε με τον Στράτο και τα κορίτσια. Η Έλσα όμως αναγκάζεται να δώσει το ένα από τα παιδιά της στην πραγματική του μητέρα. Ο Άγγελος κάνει την πρώτη του κίνηση και εμφανίζεται στην Κλαίρη κάνοντας την να τον ερωτευθεί. Εκείνη τον ερωτεύεται, πέφτει στην παγίδα του και καταστρέφει άθελα της τον γάμο της με τον Άρη. 'Ετσι ο Άγγελος παίρνει εκδίκηση για την καταστροφή που είχε πορκαλέσει η Κλαίρη όταν έστειλε ενα γράμμα που προειδοποιούσε τη γυναίκα του για τη σχέση του με τη Ρεγγίνα, με αποτέλεσμα αυτή να πάρει την κόρη τους και να τον εγγαταλείψει. 

Ένα νέο πρόσωπο, ο Ανδρέας Καϊρης, δημοσιογράφος στην εφημερίδα του Ιάκωβου (φίλου του Αμιρά) μπαίνει στην ιστορία όταν λαμβάνει μηνύματα για να προλάβει κάποιους φόνους. Τα θύματα των φόνων είναι οι επιζώντες απο το ναυάγιο του Αμιρά, στο οποίο αποκαλύπτεται οτι μηχανικός και μόνο θύμα ήταν ο πατέρας του Αντώνη, ο οποίος και κατηγορείται για τους φόνους. Μετά την αποφυλάκισή του λόγω αμφιβολιών αποκαλύπτεται οτι τους φόνουε τους έχει κάνει η Ράνια, γιατί συμπτωματικά οι 2 απο τους 3 ήταν μάρτυρες στη δίκη της που την οδήγησε στη φυλακή. Ο Αντρέας μπαίνει και στη ζωή της Έλσας, που παρ΄όλα τα εμπόδια η σχέση τους θα τα καταφέρει. 

Η Ρεγγίνα φέρνει στον κόσμο το παιδί του Στράτου, κάτι που θα φέρει σε οριστική ρήξη τη σχέση των τεσσάρων γυναικών. Ο Στράτος διεκδικεί το παιδί ωθόντας τη Ρεγγίνα να παντρευτεί τον Άγγελο για προστασία, όσο εκείνος για πρώτη φορά συνειδητοποιεί ότι η Ρεγγίνα είναι η μοναδική γυναίκα που αγάπησε στη ζωή του. 

Στο τέλος του δεύτερου κύκλου, ο Άγγελος ετοιμάζεται να φτάσει στα άκρα, όμως μετά από μια πάλη με τον Στράτο τραυματίζεται, μένει ανάπηρος και ο Στράτος εγκαταλείπει τη Ρεγγίνα φεύγοντας για την Τυνησία.

### 3ος κύκλος (2006-2007)
Στον τρίτο κύκλο της σειράς (2006-2007), η ιστορία και τα πρόσωπα της σειράς μεταφέρονται στα Τρίκαλα, ενώ νέα πρόσωπα προστίθενται στο καστ. Έχουν περάσει δύο χρόνια από την φυγή του Στράτου στην Τυνησία και η Ρεγγίνα προσπαθεί να ξαναφτιάξει τη ζωή της. Η Έλσα και ο Αντρέας ζουν μαζί της και προσπαθούν να την κάνουν να τον ξεχάσει. Η Δανάη ζει με τον άνδρα της, τον Μίλτο, την κόρη τους, την Χριστίνα, και την Λήδα, την κόρη μιας εξαδέλφης της. Ο αδελφός της Χρήστος είναι παντρεμένος με την Όλια. Στο πρώτο επεισόδιο του κύκλου η Κλαίρη, ερχόμενη στα Τρίκαλα, γίνεται αυτόπτης μάρτυρας του φόνου του Χρήστου. Η Έλσα και ο Αντρέας παντρεύονται, ενώ ο Στράτος επιστρέφει την επόμενη μέρα και τα φτιάχνει ξανά με την Ρεγγίνα.

Στα επόμενα επεισόδια παρακολουθούμε την προσπάθεια για την λύση του μυστηρίου γύρω από τον φόνο του Χρήστου, αλλά και το κυνήγι του θησαυρού που ονομάζεται 13ο κλειδί. Ο Στράτος μαθαίνει ότι έχει μια χαμένη δίδυμη αδελφή και, βλέποντας την ομοιότητα της Δανάης με την μάνα του, υποψιάζεται πως είναι αυτή. Τελικά αποδεικνύεται ότι είναι όντως αυτή. Ο Άγγελος αποδεικνύεται πως δεν είναι ανάπηρος και μαζί με την «κόρη» του Αλίκη σχεδιάζει τις επόμενες κινήσεις του για να εκδικηθεί τους παλιούς του εχθρούς. Ο Αχιλλέας, που είναι αδελφός του Θωμά του παιδιού που σκοτώθηκε στο ίδρυμα που ζούσε ο Στράτος, συνεργάζεται με όλους για να νικήσουν μαζί τον Άγγελο. Ο Αχιλλέας τα φτιάχνει με την Όλια με την οποία παντρεύτηκε. Ο Τάκης παντρεύτηκε την Ναταλία. Η Έλσα μένει έγκυος και αυτό δίνει χαρά στον Αντρέα. Ο Αντώνης και η Κλαίρη έρχονται πιο κοντά. Η Δώρα τα βρίσκει ξανά με την Ρεγγίνα. Ένας άγνωστος εχθρός απειλεί τις ζωές των ηρώων με βασικό στόχο την Ρεγγίνα και, ενώ είναι έτοιμος να την πυροβολήσει, την σώζει ο Νικήτας την τελευταία στιγμή και σκοτώνεται αυτός. Στο συγκλονιστικό φινάλε της σειράς, ο Άγγελος χάνει τα λογικά του μετά την σύλληψή του από την αστυνομία. Στο τέλος της σειράς ο Στράτος και η Ρεγγίνα παντρεύονται, η Κλαίρη αποκαλύπτει στον Αντώνη ότι η Ρεγγίνα είναι κόρη δική της και του Σωτηρίου, ενώ ο Αμιράς πεθαίνει.

Ένα χρόνο μετά, το όνειρο του Στράτου, του Ανδρέα και του Τάκη γίνεται πραγματικότητα, αφού το ίδρυμα στο οποίο μεγάλωσαν «μεταμορφώνεται» σε ένα πραγματικό παράδεισο για τα παιδιά. Ο Αντώνης παίρνει το πρώτο αντίτυπο του βιβλίου του στα χέρια του και δεν έχει άλλο τίτλο από το "Βέρα στο δεξί". Η ζωή συνεχίζεται...

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές Mega
Κατηγορία:Ελληνικές σαπουνόπερες